stanford-oval/wikipedia huggingface dataset:
สมเด็จพระราชาธิบดีมีซัน ไซนัล อาบีดิน
เครื่องราชอิสริยาภรณ์ > เครื่องราชอิสริยาภรณ์รัฐตรังกานู

พ.ศ. 2541 –  เครื่องราชอิสริยาภรณ์ราชวงศ์ตรังกานูอันเป็นที่ยกย่องสูงสุด ชั้นสมาชิก
พ.ศ. 2543 –  เครื่องราชอิสริยาภรณ์ราชวงศ์ตรังกานูที่ทรงเกียรติที่สุด ชั้นสมาชิก
พ.ศ. 2524 –  เครื่องราชอิสริยาภรณ์ราชวงศ์ที่โดดเด่นที่สุดของตรังกานู ชั้นที่ 1
พ.ศ. 2548 –  เครื่องราชอิสริยาภรณ์ที่ถูกเลือกที่สุดของสุลต่านมิซานไซนัลอาบีดินแห่งตรังกานู ชั้นที่ 1
พ.ศ. 2541 –  เครื่องราชอิสริยาภรณ์อันเป็นที่เคารพนับถือที่สุดของสุลต่านมะห์มุดที่ 1 แห่งตรังกานู ชั้นที่ 1
พ.ศ. 2541 –  เครื่องราชอิสริยาภรณ์อันโดดเด่นที่สุดแห่งมงกุฎตรังกานู ชั้นที่ 1
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ไทย :
พ.ศ. 2552 –  เครื่องราชอิสริยาภรณ์อันเป็นมงคลยิ่งราชมิตราภรณ์ (ร.ม.ภ.)
อาณานิคมโพ้นทะเลของประเทศฝรั่งเศส

อาณานิคมโพ้นทะเลของประเทศฝรั่งเศส (Collectivité d'outre-mer : COM) มีฐานะเสมือนแคว้นในประเทศฝรั่งเศส โดยรวมดินแดนโพ้นทะเลเดิมและดินแดนอื่นๆ ซึ่งมีสถานะคล้ายคลึงกัน โดยตั้งเป็น "อาณานิคมโพ้นทะเลของประเทศฝรั่งเศส (Collectivité d'outre-mer : COM)" จากการแก้ไขรัฐธรรมนูญในวันที่ 28 มีนาคม พ.ศ. 2546
ในวันที่ 22 กุมภาพันธ์ พ.ศ. 2550 มีอาณานิคมโพ้นทะเลของประเทศฝรั่งเศสจำนวนทั้งสิ้น 5 แห่ง ได้แก่
เฟรนช์โปลินีเซีย : มีอำนาจในการปกครองตนเองสูงมาก ซึ่งเห็นได้ชัดจากตำแหน่งของประธานาธิบดี (ประธานาธิบดีแห่งเฟรนช์โปลินีเซีย - Le président de la Polynésie française) สถานะในการปกครอง (ประเทศโพ้นทะเล - Pays d'outre-mer : POM) และสภานิติบัญญัติ (สภาแห่งเฟรนช์โปลินีเซีย - Assemblée de la Polynésie française)
แซ็ง-บาร์เตเลมี
แซ็ง-มาร์แต็ง
แซงปีแยร์และมีเกอลง
หมู่เกาะวาลิสและหมู่เกาะฟูตูนา
ดูเพิ่ม

จังหวัดและดินแดนโพ้นทะเลของประเทศฝรั่งเศส (Overseas departments and territories of France)
จังหวัดโพ้นทะเลของประเทศฝรั่งเศส (Overseas department)
ดินแดนโพ้นทะเลของประเทศฝรั่งเศส (Overseas territories of France)
สุข สูงสว่าง

สุข สูงสว่าง ภาพที่เจ้าตัวชอบมากที่สุด
สุข สูงสว่าง ถ่ายคู่กับ เนตร สูงสว่าง พี่ชาย
นายสุข สูงสว่าง (พ.ศ. 2475 - 13 มกราคม พ.ศ. 2550) ผู้ก่อตั้งกลุ่มธุรกิจหนังสือดวงกมล ประกอบด้วยร้านหนังสือดวงกมล สำนักพิมพ์ดวงกมล (D.K. Book House) เป็นผู้นำเข้าตำราภาษาอังกฤษ และผู้จัดพิมพ์หนังสือและตำราวิชาการเป็นภาษาไทยเป็นจำนวนมาก เป็นผู้ก่อตั้งนิตยสาร โลกหนังสือ เมื่อ พ.ศ. 2520 เป็นผู้ก่อตั้งร้านหนังสือดวงกมล สาขาซีคอนสแควร์ ซึ่งเป็นร้านหนังสือที่ใหญ่ที่สุดในประเทศไทย และมีแนวความคิดที่จะตั้งเมืองหนังสือ ที่อำเภอพยุหะคีรี จังหวัดนครสวรรค์ ให้เป็นแหล่งซื้อขายหนังสือที่ใหญ่ที่สุด และสร้างหมู่บ้านนักเขียนนานาชาติ ที่อำเภอบ่อพลอย จังหวัดกาญจนบุรี แต่โครงการล้มเลิกไป เนื่องจากปัญหาเศรษฐกิจ เมื่อ พ.ศ. 2540
ชีวิตส่วนตัวชื่นชอบการดื่มไวน์เป็นอย่างมาก เคยเปิดร้านขายไวน์ อยู่ใกล้กับร้านขายหนังสือ ที่ซีคอนสแควร์ ชื่อ กระท่อมไวน์ของนายสุข
สุข สูงสว่าง สมรสกับ คริสติน สูงสว่าง ชาวเยอรมัน มีบุตรสาวชื่อ ไมลิน สูงสว่าง ระยะหลังมีปัญหาครอบครัวจึงแยกทางกัน และมีปัญหาฟ้องร้องเรื่องหนี้สิน และเรื่องธุรกิจ กับทางครอบครัวผู้ร่วมก่อตั้งร้านหนังสือดวงกมลมาด้วยกัน
สุข สูงสว่าง ล้มป่วยด้วยโรคเส้นเลือดในสมองแตก เป็นเวลาหลายปี จนกระทั่งเสียชีวิตเมื่อวันที่ 13 มกราคม พ.ศ. 2550 ที่โรงพยาบาลพหลพยุหเสนา อำเภอเมือง จังหวัดกาญจนบุรี
แหล่งข้อมูลอื่น

http://www.thaidk.com/mr.suk.html
http://www.thaidk.com/sukbio.html
http://www.midnightuniv.org/midnightuniv/newpage11.htm
http://www.nationweekend.com/2006/05/05/NW16_663.php เก็บถาวร 2007-01-29 ที่ เวย์แบ็กแมชชีน
http://www.matichon.co.th/khaosod/khaosod_detail.php?s_tag=03soc02240150&day=2007/01/24
อยู่นี่ไง

| "อยู่นี่ไง" |
| --- | --- |
ภาพปกซิงเกิล
เพลงโดยชนกันต์ รัตนอุดม
วางจำหน่าย: 20 มีนาคม พ.ศ. 2560
แนวเพลง: โซลป๊อป
ความยาว: 3:09
ค่ายเพลง: ไวท์มิวสิค (จีเอ็มเอ็ม แกรมมี่)
ผู้ประพันธ์เพลง: ชนกันต์ รัตนอุดม
โปรดิวเซอร์: กันต์ รุจิณรงค์
"อยู่นี่ไง" เป็นซิงเกิลลำดับที่ 5 ของ อะตอม-ชนกันต์ รัตนอุดม ประพันธ์เนื้อร้อง-แต่งทำนองโดย อะตอม-ชนกันต์ รัตนอุดม และเรียบเรียงโดย กันต์ รุจิณรงค์ และกวิน อินทวงษ์ ออกจำหน่ายในวันที่ 20 มีนาคม พ.ศ. 2560
เนื้อหาของเพลง พูดถึงความสุขที่ถูกมองข้ามไป เป็นความสุขที่อยู่ใกล้ๆตัว คือความสุขจากคนรอบข้าง ครอบครัว คนรัก  คนเราที่พยายามจะหาความสุขจากความสำเร็จ จากเงินทอง หรือจากอะไรที่มันอยู่ไกลตัวออกไป พยายามค้นหาใช้เวลาในชีวิต พยายามตามหาสิ่งเหล่านั้น แต่กลับลืมมองคนรอบข้างไป โดยเพลงนี้มีเครื่องคลาริเน็ตเป็นคียบอร์ดวินเทจ และมีเสียงฟลูต
สมเด็จพระราชาธิบดีมูฮัมมัดที่ 5 แห่งกลันตัน

| สมเด็จพระราชาธิบดีมูฮัมมัดที่ 5 |
| --- | --- |
ยังดีเปอร์ตวนอากง สุลต่านแห่งรัฐกลันตัน
สมเด็จพระราชาธิบดีมูฮัมมัดที่ 5 ในปี พ.ศ. 2556
ยังดีเปอร์ตวนอากง พระองค์ที่ 15
ครองราชย์: 13 ธันวาคม พ.ศ. 2559 – 6 มกราคม พ.ศ. 2562
ราชาภิเษก: 24 เมษายน พ.ศ. 2560
ก่อนหน้า: อับดุล ฮาลิมแห่งเกอดะฮ์
ถัดไป: อัลดุลละฮ์แห่งปะหัง
สุลต่านแห่งรัฐกลันตัน
ครองราชย์: 13 กันยายน พ.ศ. 2553 – ปัจจุบัน
ก่อนหน้า: สุลต่านอิสมาอิล เปตรา

พระราชสมภพ: 6 ตุลาคม พ.ศ. 2512 (54 พรรษา) โกตาบารู รัฐกลันตัน ประเทศมาเลเซีย
คู่อภิเษก: กังสดาล พิพิธภักดี (พ.ศ. 2547–2551) ยานา ยาคุบโควา (พ.ศ. 2553–ปัจจุบัน) ออกซานา โวเยโวดีนา (พ.ศ. 2561–2562)
ราชวงศ์: กลันตัน
พระราชบิดา: สุลต่านอิสมาอิล เปตรา
พระราชมารดา: เติงกูอานิซ
ศาสนา: อิสลาม
ลายพระอภิไธย: 
สมเด็จพระราชาธิบดีมูฮัมมัดที่ 5 (พระนามเดิม เติงกู มูฮัมมัด ฟาริส เปตรา) (ยาวี: ‏سلطان محمد کليما‎‎; พระราชสมภพ 6 ตุลาคม พ.ศ. 2512) เป็นยังดีเปอร์ตวนอากงองค์ที่ 15 และสุลต่านแห่งรัฐกลันตัน องค์ที่ 29 ซึ่งเป็นองค์ปัจจุบัน พระองค์ได้รับการราชาภิเษกเป็นสุลต่านแห่งกลันตันเมื่อวันที่ 13 กันยายน พ.ศ. 2553 ก่อนหน้านี้ทรงเป็นมกุฎราชกุมารแห่งรัฐกลันตัน ทรงเป็นพระราชโอรสองค์ใหญ่ ของ สุลต่านอิสมาอิล เปตราแห่งกลันตัน กับเติงกูอานิส พระราชมารดา พระองค์มีพระอนุชาและพระขนิษฐาคือ
เติงกู มูฮัมมัด ฟาอิซ เปตรา
เติงกู มูฮัมมัด ฟาหร์กี เปตรา
เติงกู อมาลิน อาอีชะห์ ปุตรี
อย่างไรก็ตามทนายความที่ทำหน้าที่แทนสุลต่านอิสมาอิล เปตรา ได้ยื่นคำร้องต่อศาลรัฐบาลกลางเพื่อให้การแต่งตั้งมกุฎราชกุมารของสุลต่านแห่งกลันตันเป็นโมฆะโดยอ้างว่าเป็นผลมาจากการยกเลิกรัฐธรรมนูญ
พระชนม์ชีพในวัยเด็กและการสำเร็จราชการ

เติงกูมูฮัมมัด ฟาริส เปตราเป็นพระโอรสของสุลต่านอิสมาอิล เปตรา พระราชสมภพที่โกตาบารู รัฐกลันตันเมื่อวันที่ 6 ตุลาคม พ.ศ.2512 พระองค์เข้ารับการศึกษาขั้นต้นที่โรงเรียนอนุบาลฟาติมะห์คอนแวนต์ (Fatima Convent) โรงเรียนสุลต่านอิสมาอิลแห่งชาติ (Sultan Ismail National School) เมืองโกตาบารู และโรงเรียนอลิซสมิทธ์ (Alice Smith School) กรุงกัวลาลัมเปอร์ หลังจากนั้นทรงเดินทางไปศึกษาต่อที่ประเทศอังกฤษเพื่อทรงศึกษาต่อที่โรงเรียนโอ๊คแฮม รูทแลนด์ (Oakham School Ruthland) จนถึงปี พ.ศ.2532 พระองค์ศึกษาต่อที่วิทยาลัยเซนต์ครอสส์ มหาวิทยาลัยออกซฟอร์ด (St Cross College, Oxford) และศูนย์อิสลามศึกษาออกซฟอร์ด (Oxford Centre for Islamic) ศึกษาทางการทูต และจบการศึกษาในปี พ.ศ.2534
บทบาทและหน้าที่
พระองค์ยังทรงมีส่วนร่วมในองค์กรสวัสดิการและกีฬาต่างๆ และยังทรงมีบทบาทอย่างแข็งขันในองค์กรที่เกี่ยวข้องกับความมั่นคงและการทหารอีกด้วย ได้รับการแต่งตั้งเป็นผู้บัญชาการทหารรักษาดินแดน จำนวน 506 นาย โดยมียศเป็น พลจัตวา (กิตติมศักดิ์)
เมื่อวันที่ 23 พฤศจิกายน พ.ศ.2565 พระองค์ทรงได้รับการประกาศให้เป็นอธิการบดีของ Universiti Malaysia Kelantan (UMK) ที่ UMK Chancellor, Pro-Chancellor
รัชทายาท
เต็งกูมูฮัมหมัด ฟาริส เปตรา เสด็จขึ้นครองราชสมบัติเป็นมกุฎราชกุมารแห่งกลันตัน(Tengku Makkota) เมื่อพระชนมพรรษา 16 พรรษา คือวันที่ 6 ตุลาคม พ.ศ. 2528
พระชนม์ชีพในวัยเด็กและการสำเร็จราชการ > ความขัดแย้งในราชวงศ์

ในเดือนพฤษภาคมปี พ.ศ.2552 พระราชบิดาของพระองค์ สุลต่านอิสมาอิล เปตราได้รับบาดเจ็บสาหัส สุลต่านอิสมาอิล เปตราทรงเข้ารับการรักษาที่โรงพยาบาลเมาท์ เอลิซาเบธในสิงคโปร์และพระองค์ได้รับการแต่งตั้งให้เป็นผู้สำเร็จราชการแผ่นดินเมื่อวันที่ 25 พฤษภาคม เมื่อวันที่ 16 กันยายน 2552 เติงกู มูฮัมมัด ฟาริสทรงปลดพระอนุชา เติงกูมูฮัมมัด ฟาหร์กี เปตรา (Tengku Temenggong) แห่งกลันตันออกจากสภาสันตติวงศ์ซึ่งมีอำนาจที่จะกำหนดให้บัลลังก์สุลต่านไร้เสถียรภาพอย่างถาวร
เติงกูมูฮัมมัด ฟาหร์กียื่นคำร้องต่อศาลสูงแห่งมาลายาเพื่อประท้วงการไล่พระองค์ออกในเดือนธันวาคม และได้ส่งจดหมายไปยังเลขาธิการรัฐโดยอ้างว่าสุลต่านได้ยกเลิกการกระทำทั้งหมด และการตัดสินใจของผู้สำเร็จราชการเติงกูฟาริส  ในเดือนมกราคมพ.ศ. 2553 ศาลสูงปฏิเสธคำร้องของเติงกูมูฮัมมัด ฟาหร์กี
ในอีกแง่หนึ่งเลขานุการส่วนพระองค์ของสุลต่านอิสมาอิล เปตราได้ประกาศว่าประธานสภาสันตติวงศ์ เติงกู อับดุล อาซิซ เติงกู โมห์ด ฮัมซา เป็นผู้สำเร็จราชการแทนพระองค์ การแต่งตั้งนั้นถูกคัดค้านโดย เติงกูมูฮัมมัด ฟาริสในศาล
สุลต่านแห่งรัฐกลันตัน

เมื่อวันที่ 13 กันยายน พ.ศ. 2553 เติงกูมูฮัมมัด ฟาริส เปตราได้สืบราชบัลลังค์เป็นสุลต่านแห่งรัฐกลันตันพระองค์ที่ 29 ตามมาตราที่ 29A ของรัฐธรรมนูญของรัฐ ระบุว่าสุลต่านจะไม่สามารถเป็นกษัตริย์ได้ถ้าพระองค์ยังไม่ครองบัลลังก์ได้เกินกว่าหนึ่งปี พระองค์ใช้พระนามว่า มูฮัมมัดที่ 5 อย่างไรก็ตามพระราชบิดาของพระองค์สุลต่านอิสมาอิล เปตราได้ทรงยื่นคำร้องต่อศาลรัฐบาลกลางว่าการดำรงตำแหน่งขัดต่อรัฐธรรมนูญ สุลต่านอิสมาอิล เปตรายังคงฟื้นตัวจากพระโรคหลอดเลือดสมองที่พระองค์ประสบในปีพ.ศ. 2552
สมเด็จพระราชาธิบดีมูฮัมมัดที่ 5 ทรงเข้าร่วมการประชุมครั้งที่ 222 ในการประชุมเจ้าผู้ปกครอง เป็นครั้งแรกในฐานะสมาชิกเต็มรูปแบบในเดือนตุลาคม พ.ศ. 2553 ซึ่งเป็นเครื่องหมายของการเข้าเป็นภาคีของสุลต่านโดยผู้ปกครองพระองค์อื่น ๆ
ติมบาลันยังดีเปอร์ตวนอากง

เมื่อวันที่ 13 ธันวาคม พ.ศ. 2554 พระองค์ทรงได้รับการแต่งตั้งให้ดำรงตำแหน่งรองยังดีเปอร์ตวนอากง แห่งมาเลเซีย ในขณะเดียวกันเติงกูอับดุล ฮาลิม มูอัดซัม ชาห์ สุลต่านแห่งเกดะห์ได้รับการแต่งตั้งให้เป็นยัง ดีเปอร์ตวนอากงองค์ที่ 14 แห่งมาเลเซีย พิธีสาบานตนจัดขึ้นในกรุงกัวลาลัมเปอร์ จนกระทั่งเลือกตั้งยังดีเปอร์ตวนอากงเมื่อวันที่ 13 ธันวาคม พ.ศ. 2559
ยังดีเปอร์ตวนอากง

สุลต่านมูฮัมมัดที่ 5 ได้รับการเลือกตั้งจากการประชุมเจ้าผู้ปกครองเมื่อวันที่ 14 ตุลาคม พ.ศ. 2559 เพื่อจะเป็นยังดีเปอร์ตวนอากง ผู้เป็นประมุขแห่งรัฐมาเลเซียพระองค์ต่อไป รัชกาลของพระองค์เริ่มเมื่อ 13 ธันวาคม 2559 ต่อจากสมเด็จพระราชาธิบดี ตวนกู อับดุล ฮาลิม สุลต่านแห่งรัฐเกอดะฮ์พระองค์ที่ 47
เมื่อวันที่ 24 เมษายน พ.ศ. 2560 พระองค์ทรงได้รับการสถาปนาเป็นยัง ยังดีเปอร์ตวนอากงองค์ที่ 15 แห่งมาเลเซีย ในพระราชพิธีซึ่งจัดขึ้นที่อิสตานา เนการา จาลัน ดูตา กรุงกัวลาลัมเปอร์ ขณะมีพระชนมายุ 47 พรรษา สุลต่านมูฮัมมัดที่ 5 ทรงเป็นยังดีเปอร์ตวนอากงที่มีพระชนมายุน้อยที่สุดถัดจาก สมเด็จพระราชาธิบดีตวนกู ซัยยิด ปุตราแห่งปะลิส สมเด็จพระราชาธิบดีสุลต่านมีซัน ไซนัล อาบีดินแห่งตรังกานู และสมเด็จพระราชาธิบดี ตวนกู อับดุล ฮาลิมแห่งเกอดะฮ์
พระองค์เป็นยังดีเปอร์ตวนอากงพระองค์แรกในประวัติศาสตร์ที่จะปกครองโดยไม่มีสมเด็จพระราชินีหรือรายา ประไหมสุหรี อากง
พระอนุชาของพระองค์ เติงกู มูฮัมมัด ฟาอิส เปตรา เติงกู มาห์โกตา จะทรงทำหน้าที่เป็นผู้สำเร็จราชการแห่งกลันตัน ตลอดระยะเวลาการดำรงตำแหน่งของสุลต่านมูฮัมมัดที่ 5 ขณะที่ทรงเป็นยังดีเปอร์ตวนอากง
ในฐานะที่เป็นยังดีเปอร์ตวนอากง พระองค์มีพระราชอำนาจเต็มที่ในฐานะผู้บัญชาการกองทัพมาเลเซีย นอกจากนี้พระองค์ยังมีหน้าที่ในฐานะ พันเอก - หัวหน้ากองปืนใหญ่กองทัพมาเลเซีย และทรงเข้าร่วมกิจกรรมและพิธีการทุกครั้ง
เมื่อวันที่ 2 พฤศจิกายน พ.ศ.2561 สุลต่านมูฮัมมัดที่ 5 แจ้งว่าพระองค์จะทรงพักรักษาตัวจนถึงวันที่ 31 ธันวาคม 2561 ดังนั้น รองยังดีเปอร์ตวนอากง คือ สุลต่านนัซริน มูอิซซัดดิน ชาห์ จึงเข้ารับหน้าที่เป็นผู้สำเร็จราชการแทนพระองค์ตามมาตรา 33 ของรัฐธรรมนูญมาเลเซียในระหว่างที่พระองค์ไม่อยู่
เมื่อวันที่ 6 มกราคม พ.ศ. 2562 พระองค์ทรงสละราชบัลลังก์ของรัฐบาลกลางในฐานะยังดีเปอร์ตวนอากงพระองค์ที่ 15 แห่งมาเลเซีย และนั่นทำให้พระองค์สละราชบัลลังก์ของรัฐบาลกลางเป็นพระองค์แรกในประวัติศาสตร์ของมาเลเซีย
รายชื่อตัวละครในเซียนเกมรักขอเป็นเทพนักจีบ

นี่คือ ตัวละครจากการ์ตูนญี่ปุ่นเรื่อง เซียนเกมรักขอเป็นเทพนักจีบ
ตัวละครหลัก > คัตสึรางิ เคย์มะ

| --- | --- |
คัตสึรากิ เคย์มะ:  ชื่อญี่ปุ่น: (ญี่ปุ่น: 桂木 桂馬; โรมาจิ: Katsuragi Keima)  อายุ: 17 ปี  วันเกิด: 6 มิถุนายน 11:29:35 น.  ห้อง: 2-B  หมู่โลหิต: B  ส่วนสูง: 174cm  น้ำหนัก: 54kg  นักพากย์ : ฮิโระ ชิโมโนะ (ญี่ปุ่น), ภัทรวุฒิ สมุทรนาวี (ไทย)
ตัวเอกของเรื่อง มีฉายา "เทพตกหญิง" และ "เทพแห่งเกม" เขาสามารถเล่นเกมใดๆ ให้ชนะได้ แม้ว่าเกมนั้นๆเขาจะพึ่งเคยเล่นเป็นครั้งแรก หรือเกมนั้นจะดูไม่เหมาะกับเขาเลยก็ตาม ขอเพียงให้เขาได้เล่นเกม แต่เกมที่เขาถนัดที่สุดเห็นจะเป็น "เกมจีบสาว" ที่เขาสามารถเคลียร์ได้แน่นอนไม่มีพลาด นอกจากเกมจะมีระบบพิลึกพิลั่น หรือมีบั๊ก(ข้อผิดพลาด)ในตัวของเกมเอง จับพลัดจับผลูมาเป็นผู้ตามล่าวิญญาณที่หนีจากนรกคู่กับเอลิเซีย เพราะเมลล์เนื้อหากำกวมของหัวหน้าสาขาโดคุโร่ คำพูดติดปากของเขาคือ "ผมมองเห็นฉากจบแล้ว"
ตัวละครหลัก > เอลิเซีย เดอ ลูท อิม่า

ปีศาจสาวจากนรกที่ถูกส่งมาช่วยเหลือเคย์มะในการจับวิญญาณที่หนีจากนรก ดูผิวเผินเป็นคนที่ไม่ได้เรื่อง เอ๋อ ป้ำๆเป๋อๆ แต่ก็เอาการเอางานเอาเรื่องเหมือนกัน ผ้าคลุมของเธอมีความสามารถในการเปลี่ยนรูปร่างทางกายภาพได้ โดยทั่วไป ใครๆก็จะเรียกเธอว่า เอลซี่ เธอชื่นชอบรถดับเพลิงเอามากๆ
ครอบครัวคัตสึรางิ > คัตสึรางิ มาริ

| --- | --- |
คัตสึรากิ มาริ:  ชื่อญี่ปุ่น: (ญี่ปุ่น: 桂木 麻里; โรมาจิ: Katsuragi Mari)  วันเกิด: 25 พฤศจิกายน  หมู่โลหิต: AB  ส่วนสูง: 168cm  น้ำหนัก: 49kg  สัดส่วน: 89-56-86cm  นักพากย์ : เรียวโกะ ยุซุกิ (ญี่ปุ่น), อรุณี นันทิวาส (ไทย)
แม่ของเคย์มะ เป็นคน 2 บุคคลิก โดยปกติเธอจะเหมือนคุณป้าผู้แสนใจดี แต่ถ้ามีอะไรมากระทบจิตใจของเธอ จะกลายเป็นสาวยากูซ่าไปในทันที รักเคย์มะและเอลิเซียมาก ในอดีตเธอเคยเป็นหัวหน้าแกงค์ซิ่งมาก่อน
ครอบครัวคัตสึรางิ > คัตสึรางิ เคย์อิจิ

ชื่อญี่ปุ่น: (ญี่ปุ่น: 桂木桂一; โรมาจิ: Katsuragi Keiichi)
ไม่มีข้อมูลส่วนตัว
พ่อของเคย์มะ อาศัยอยู่ที่ต่างประเทศ
หน่วยล่าคาเคทามะ > ฮาคัว ดู ล็อต เฮอร์มิเนี่ยม

| --- | --- |
ฮาคัว ดู ล็อต เฮอร์มิเนี่ยม:  ชื่ออังกฤษ: Haqua du Lot Herminium / Haqua d'rot Herminium  ชื่อญี่ปุ่น: (ญี่ปุ่น: ハクア・ド・ロット・ヘルミニウム; โรมาจิ: HAKUA DO ROTTO HERUMINIUMU)  อายุ: 300 ปี  วันเกิด: 24 เมษายน  หมู่โลหิต: A อิงตามลักษณะนิสัย  ส่วนสูง: 162cm  น้ำหนัก: 46kg  สัดส่วน: 80-56-83cm  นักพากย์ : ซาโอริ ฮายามิ  ผู้กำจัดวิญญาณ: เอลิเซีย
ปีศาจสาวเพื่อนสนิทของเอลิเซีย เป็นสุดยอดในหลายๆด้านมาตั้งแต่เด็ก เธอไม่เคยพลาดเลยที่จะคว้าตำแหน่งผู้นำในการทำอะไรก็ตาม เธอมาที่โลกเพื่อตามจับวิญญาณเช่นเดียวกับเอลิเซีย แต่ช่องว่างในใจของเธอกลับทำให้เธอโดนวิญญาณสิง ในตอนแรกเธอคิดว่าเคย์มะเป็นมนุษย์ที่ห่วยแตกเหยาะแหยะ แต่เมื่อได้ทำงานร่วมกัน ก็ได้มองเห็นถึงความเก่งกาจฉลาดเฉลียวของพี่เทพ พอรู้สึกตัวอีกที เธอก็ชอบเคย์มะไปซะแล้ว
หน่วยล่าคาเคทามะ > โนร่า ฟลอเรียแอนน์ ลีโอเรีย

| --- | --- |
โนร่า ฟลอเรียแอนน์ ลีโอเรีย:  ชื่ออังกฤษ: Nora Floriann Leoria  ชื่อญี่ปุ่น: (ญี่ปุ่น: ノーラ・フロリアン・レオリア; โรมาจิ: Nora Furorian Reoria)  อายุ: มากกว่า 310 ปี  วันเกิด: 27 สิงหาคม  หมู่โลหิต: A  ส่วนสูง: 167cm  น้ำหนัก: 56kg  สัดส่วน: 92-59-90cm
ปีศาจรุ่นพี่ของเอลิเซียและฮาคัว มีความเย่อหยิ่งในตนเอง และหลงตัวเองเอามากๆ ในตอนแรกเธอคิดว่าจะได้รับรางวัลการจับวิญญาณได้เยอะที่สุด เพราะเธอจับได้มากถึง 7 ตน และมากกว่าฮาคัวที่จับได้แค่ 5 ตน แต่ก็ต้องพ่ายให้เอลิเซียที่จับได้ถึง 9 ตน
ธิดาแห่งจูปิเตอร์

หมายเหตุ : เทพเจ้าในตำนานของโรมันที่เป็นธิดาแห่งจูปิเตอร์ในเรื่อง จะเป็นผู้หญิงทั้งหมด ถึงแม้ตามตำนานเดิมของโรมันจะเป็นผู้ชาย ในที่นี้จึงขอใช้คำว่า เทพี
ธิดาแห่งจูปิเตอร์ > อายุคาวะ เทนริ / ไดอาน่า

เพื่อนในวัยเด็กของเคย์มะ ที่ย้ายบ้านจากกันไปในสมัยเด็กๆ เธอกลับมาเยี่ยมเคย์มะอีกครั้ง แต่ก็ต้องเศร้าเมื่อพบว่าเคย์มะจำตนเองไม่ได้ ซึ่งอันที่จริงเคย์มะไม่คิดจะจำเด็กผู้หญิง 3 มิติเลยตะหาก เธอปลื้มเคย์มะมาก เพราะในสมัยเด็กเคย์มะเป็นเหมือนคนที่ช่วยชีวิตและปลุกกระตุ้นความกล้าในตัวเธอ วิญญาณที่สิงตัวเธอไม่ใช่วิญญาณธรรมดาทั่วไป หากแต่เป็นเทพีจากสวรรค์นาม ไดอาน่า ผู้ผนึกเหล่าวิญญาณไวส์หรือคาเคทามะในอดีต ที่เหมือนเพื่อนสนิทเปรียบเสมือนตัวเธออีกคนนึงที่มีความเข้มแข็ง และมาทดแทนส่วนที่อ่อนแอของเธอเอง
ธิดาแห่งจูปิเตอร์ > นากางาวะ คาน่อน / อะพอลโล

ไอด้อลสาว ม.ปลาย ที่อยู่ห้องเดียวกับเคย์มะ มีชื่อเสียงที่โด่งดังมาก และเป็นที่ชื่นชอบของใครหลายๆคน เธอเสียใจมากที่โอตาคุอย่างเคย์มะ ไม่รู้จักตัวตนของเธอ เวลาไม่พอใจใคร เธอมักจะใช้เครื่องช็อตไฟฟ้าจู่โจมคนผู้นั้น ปัญหาในใจของเธอ คือ ความกลัวที่จะไม่มีใครสนใจถึงการมีอยู่ของตัวตนของเธอนั่นเอง ซึ่งส่งผลให้เธอตัวโปร่งใส ถึงแม้จะโดนลบความทรงจำไปแล้ว แต่ความรู้สึกของเธอที่มีต่อเคย์มะยังไม่เปลี่ยนไปมากนัก ในภายหลัง เธอจะถูกสถิตย์ร่างโดยเทพีอะพอลโล ทำให้ความทรงจำที่หายไปกลับมาทั้งหมด
ในฉบับรายสัปดาห์ ชื่อของเธอคือ นิชิฮาระ คาน่อน (ญี่ปุ่น: 西原 かのん; โรมาจิ: Nishihara Kanon)  ซึ่งเป็นการเขียนคันจิพลาดของผู้เขียนเอง
ธิดาแห่งจูปิเตอร์ > คุโจว สึคิโยะ / วัลแคน

สมาชิกชมรมดูดาวเพียงหนึ่งเดียว เป็นคนเงียบๆ เหมือนราชินีหิมะ คอยจ้องมองดูดวงจันทร์บนดาดฟ้าโรงเรียนทุกค่ำคืน ปัญหาในใจของเธอก็คือ ชีวิตคู่ของพ่อแม่ที่มีแต่ปัญหา ทำให้เธอเบื่อหน่ายในโลกนี้ พลังของคาเคทามะส่งผลให้เธอตัวหดเล็กลง ถึงแม้จะโดนลบความทรงจำไปแล้ว แต่ความรู้สึกของเธอที่มีต่อเคย์มะยังไม่เปลี่ยนไปมากนัก โดยเธอมักแอบใช้กล้องดูดาวของเธอมองมาที่เคย์มะบ่อยๆ ในภายหลัง เทพธิดาวัลแคนจะมาสถิตย์ในร่างของเธอ ทำให้ความทรงจำเกี่ยวกับเคย์มะกลับมาทั้งหมด โดยปกติ วัลแคนจะใช้ร่างตุ๊กตาของเธอเป็นหลัก
ธิดาแห่งจูปิเตอร์ > โกอิโดะ ยูอิ / มาร์ส

สาวน้อยมัธยมผู้มีความเป็นชายแต่ไม่ใช่ทอมซุกซ่อนอยู่ในใจ ชื่นชอบการตีกลองชุดแต่ไม่แสดงออก เนื่องจากที่บ้านเป็นตระกูลเก่าแก่ที่ต้องการบุตรสาวที่เป็นสุภาพสตรี เธอจึงกลัวที่บ้านไม่ยอมรับ ทำให้ต้องยอมทำตัวเป็นกุลสตรีตามใจแม่และกลายเป็นช่องว่างในจิตใจ เมื่อเธอรู้จักกับเคย์มะ ความต้องการลึกๆในใจจึงส่งผลกับคาเคทามะ ทำให้เธอและเคย์มะสลับร่างกัน เคย์มะจำเป็นต้องใช้ยุทธวิธีตามแบบเกมโอโตเมะในการถมช่องว่างในจิตใจของเธอ ในภายหลัง จากการจีบของเคย์มะอีกครั้งทำให้เทพธิดามาร์สที่สถิตย์ในร่างของเธอปรากฏตัว และความทรงจำเกี่ยวกับเคย์มะกลับมาทั้งหมด
ธิดาแห่งจูปิเตอร์ > ชิโอมิยะ ชิโอริ / มิเนอร์วา

บรรณารักษ์ของห้องสมุดของโรงเรียน เป็นคนที่รักหนังสือมาก และเกลียดการทำร้ายหนังสือที่เธอชอบเป็นที่สุด เป็นคนคิดมากจนไม่พูด ปัญหาในใจของเธอ คือ ความรู้สึกอยากพูดคุยสนิทสนม แสดงความรู้สึกต่างๆด้วยการพูดออกมา แต่ไม่กล้าพอนั่นเอง คาเคทามะส่งผลให้เธอมีพลังในการอ่านแบบไร้ขีดจำกัด ในภายหลัง เทพธิดามิเนอร์วาได้มาสถิตย์ในร่างทำให้ความทรงจำเกี่ยวกับเคย์มะกลับมา
ธิดาแห่งจูปิเตอร์ > ทาคาฮาระ อายุมิ / เมอร์คิวรี่

สาวแก่นที่อยู่ห้องเดียวกับเคย์มะและเป็นคนแรกที่เคย์มะไล่วิญญาณหลบหนีออกมาได้ สังกัดชมรมกรีฑา ปัญหาในจิตใจของเธอคือ การที่เธอไม่อาจทำเวลาของตนเองให้ดีขึ้นเลย แม้จะฝึกซ้อมแค่ไหนก็ตาม ในภายหลัง เทพธิดาเมอร์คิวรี่ได้มาสถิตย์ในร่างทำให้ความทรงจำเกี่ยวกับเคย์มะกลับมา
ตัวละครหญิงที่ถูกวิญญาญหลบหนีสิง > ทาคาฮาระ อายุมิ

ดูที่ ทาคาฮาระ อายุมิ / เมอร์คิวรี่
ตัวละครหญิงที่ถูกวิญญาญหลบหนีสิง > อาโอยามะ มิโอะ

สาวซึนเดเระที่ชอบทำตัวเหมือนลูกเศรษฐี ถึงแม้ครอบครัวจะล้มละลายไปแล้วก็ตาม ปัญหาในใจของเธอ คือ การยึดติดกับอดีต และวิถีชีวิตที่พ่อของเธอปูทางให้ ถึงแม้จะโดนลบความทรงจำไปแล้ว แต่ความรู้สึกของเธอที่มีต่อเคย์มะยังไม่เปลี่ยนไปมากนัก โดยที่ตัวเธอมักจะแอบมองเคย์มะบ่อยๆ
ตัวละครหญิงที่ถูกวิญญาญหลบหนีสิง > นากางาวะ คาน่อน

ดูที่ นากางาวะ คาน่อน / อะพอลโล
ตัวละครหญิงที่ถูกวิญญาญหลบหนีสิง > ชิโอมิยะ ชิโอริ

ดูที่ ชิโอมิยะ ชิโอริ / มิเนอร์วา
ตัวละครหญิงที่ถูกวิญญาญหลบหนีสิง > คาสุกะ คุสุโนกิ

สาวห้าวรุ่นพี่ ผู้เป็นประธานชมรมศิลปะการต่อสู้หญิง เธอสามารถกำราบพวกนักเลงได้อย่างง่ายดาย มีฝีมือในการต่อสู้ที่เก่งกาจมาก ปัญหาในใจของเธอก็คือ การที่ตัวเองไม่ยอมรับว่ามีความรู้สึกนึกคิดเกี่ยวกับของน่ารัก เหมือนเด็กผู้หญิงทั่วไป และคิดว่ามันจะเป็นอุปสรรคต่อการฝึกวิชานั่นเอง คาเคทามะส่งผลให้เธอแยกร่างเป็น 2 ร่าง คือ ร่างเข้มแข็งเยี่ยงนักสู้ และร่างอ่อนหวานเยี่ยงสตรี
ตัวละครหญิงที่ถูกวิญญาญหลบหนีสิง > โคซากะ จิฮิโระ

เพื่อนร่วมชั้นของเคย์มะที่ไม่มีจุดเด่นๆใด แบบสาวในอุดมคติของเคย์มะเลย เธอเป็นคนธรรมดาๆ เอามากๆ ใช้ชีวิตแบบวัยรุ่นทั่วไป ปัญหาในใจของเธอก็คือ การที่เธอไม่มีจุดเด่นใดๆเลย ถึงแม้จะโดนลบความทรงจำไปแล้ว แต่ความรู้สึกของเธอที่มีต่อเคย์มะยังไม่เปลี่ยนไปมากนัก แถมดูจะเพิ่มขึ้นซะอีก เนื่องจากเธอแอบชอบเคย์มะตั้งแต่ก่อนที่จะเริ่มการจีบนั่นเอง
ตัวละครหญิงที่ถูกวิญญาญหลบหนีสิง > นางาเซะ จุน

อาจารย์ฝึกสอนประจำชั้นห้องของเคย์มะ เธอเคยเรียนที่นี่ และเป็นอดีตประธานชมรมบาสหญิง เธอมีความมุมานะที่จะเปลี่ยนนิสัยของเคย์มะให้หันมาคบหาเพื่อนฝูงให้ได้ ปัญหาในใจของเธอก็คือ การที่เธอคิดหวังให้คนอื่นได้ดี แต่ไม่มีใครสนใจนั่นเอง
ตัวละครหญิงที่ถูกวิญญาญหลบหนีสิง > คุโจว์ สึคิโยะ

ดูที่ คุโจว์ สึคิโยะ / วัลแคน
ตัวละครหญิงที่ถูกวิญญาญหลบหนีสิง > อิโคมะ มินามิ

รุ่นน้อง ม.ต้น ชมรมว่ายน้ำ มักจะมีผมเผ้าที่ยุ่งเหยิงอยู่เสมอ ปัญหาในจิตใจของเธอคือ การที่เธอเบื่อชีวิตประจำวันและต้องการที่จะหาความสุขที่ไม่มีวันจบ เคย์มะจำเป็นต้องใช้ยุทธวิธีในแบบรุ่นพี่ในการมัดใจเธอ
ตัวละครหญิงที่ถูกวิญญาญหลบหนีสิง > อุเอะโมโตะ สุมิเระ

ลูกสาวร้านราเมงอุเอะโมโตะ ที่คุณพ่อของเธอผู้ซึ่งเป็นเจ้าของร้าน ไม่ค่อยสนใจการต้อนรับลูกค้าสักเท่าไหร่ เธอจึงคิดว่านี่เป็นงานของเธอ แต่พ่อของเธอกลับมองว่าเธอก่อกวนลูกค้า และคิดว่าเด็กผู้หญิงไม่เหมาะกับงานในร้านราเมงเช่นนี้ มีความฝันที่จะสร้างสูตรราเมงเป็นของตนเองเพื่อเอาชนะพ่อของเธอ นี่ล่ะคือปัญหาในจิตใจของเธอ
ตัวละครหญิงที่ถูกวิญญาญหลบหนีสิง > ฮินากะ ริเอโกะ

คุณยายที่เป็นเพื่อนบ้านละแวกเดียวกับคุณปู่คุณย่าของเคย์มะ เป็นเป้าหมายของเคย์มะที่มีอายุมากที่สุด ช่องว่างในใจของเธอคือ คนที่เคยอาศัยอยู่ด้วยล้วนแล้วแต่เสียชีวิตแล้วทั้งสิ้นนั่นเอง คาเคทามะส่งผลให้เธอสามารถถอดวิญญาณมานอกร่างในยามหลับได้
ตัวละครหญิงที่ถูกวิญญาญหลบหนีสิง > ไฮบาระ นานากะ

นักเรียนสาวมัธยมผู้เฉียบแหลมและอารมณ์ร้อน เธอพูดภาษาถิ่นคันไซ เธอช่ำชองในการเล่นหมากรุกญี่ปุ่นและกำลังตามหาบุคคลที่จะมาเป็นคู่ปรับเธอได้
แต่เธอก็ต้องพ่ายให้กับไดอาน่า ทำให้เกิดช่องว่างในใจของเธอขึ้นมา
ตัวละครหญิงที่ถูกวิญญาญหลบหนีสิง > โกอิโดะ ยูอิ

ดูที่ โกอิโดะ ยูอิ / มาร์ส
ตัวละครหญิงที่ถูกวิญญาญหลบหนีสิง > คาสึกะ ฮิโนกิ

พี่สาวของคุสุโนกิ ที่ออกจากบ้านไปตามความฝันการเป็นดีไซเนอร์ เธอมีช่องว่างในใจมาจากการที่น้อยใจเรื่องที่ไม่ค่อยมีใครเห็นเธอ คาเคทามะส่งผลให้เธอขยายร่างยักษ์ได้
| ด ค กเซียนเกมรักขอเป็นเทพนักจีบ โดย วากากิ ทามิกิ |
| --- | --- |
บทความ: ตัวละคร • รายชื่อบท • รายชื่อตอน • อัลบั้ม
นิตยสาร: โชเนนซันเดย์ (ญี่ปุ่น)
สโมสรฟุตบอลโยโกฮามะ

ระวังสับสนกับ โยโกฮามะ เอฟ มารินอส
สโมสรฟุตบอลโยโกฮามะ (ญี่ปุ่น: 横浜FC; โรมาจิ: Yokohama Efushī) เป็นสโมสรฟุตบอลญี่ปุ่น ตั้งอยู่ที่เมืองโยโกฮามะ ก่อตั้งโดยกลุ่มผู้สนับสนุนของโยโกฮามะฟลือเกลที่ไม่เห็นด้วยกับการยุบสโมสรไปรวมกับโยโกฮามะ เอฟ มารินอสในปี ค.ศ. 1999 กลายเป็นทีมกีฬาทีมแรกของญี่ปุ่นที่มีผู้สนับสนุนเป็นเจ้าของ
โยโกฮามะเข้าร่วมเจลีกในปี ค.ศ. 2001 ส่วนใหญ่จะแข่งขันในลีกระดับที่สอง สโมสรเคยเลื่อนชั้นสู่เจลีก ดิวิชัน 1 ในฤดูกาล 2006 แต่ก็ตกชั้นสู่ดิวิชัน 2 ในฤดูกาลถัดมา
เกียรติประวัติ

เจแปนฟุตบอลลีก
ชนะเลิศ: 1999, 2000
เจลีก ดิวิชัน 2
ชนะเลิศ: 2006
แหล่งข้อมูลอื่น

เว็บไซต์ทางการ (ญี่ปุ่น)
| ด ค กเจลีก |
| --- | --- | --- |
| เจลีก 1 (2024) |  อัลบิเร็กซ์ นีงาตะ  อวิสปา ฟูกูโอกะ  เซเรซโซ โอซากะ  คอนซาโดเล ซัปโปโระ  กัมบะ โอซากะ  จูบิโล อิวาตะ  คาชิมะ แอนต์เลอส์  คาชิวะ เรย์โซล  คาวาซากิ ฟรอนตาเล  เกียวโต ซังงะ  มาจิดะ เซลเวีย  นาโงยะ แกรมปัส  ซางัน โทซุ  ซานเฟรชเช ฮิโรชิมะ  โชนัน เบลมาเร  เอ็ฟซี โตเกียว  โตเกียว เวร์ดี  อูราวะ เรดไดมอนส์  วิสเซล โคเบะ  โยโกฮามะ เอ็ฟ มารินอส  |  |
| เจลีก 2 (2024) |  เบลาบลิตซ์ อากิตะ  ฟาจาโน โอกายามะ  เอฮิเมะ เอ็ฟซี  อิวากิ เอ็ฟซี  ฟูจิเอดะ เอ็มวายเอ็ฟซี  โรอัสโซ คูมาโมโตะ  เจฟ ยูไนเต็ด ชิบะ  คาโงชิมะ ยูไนเต็ด  มิโตะ ฮอลลีฮอก  มอนเตดิโอ ยามางาตะ  โออิตะ ทรินิตา  รีโนฟา ยามางูจิ  ชิมิซุ เอส-พัลส์  เดอะสปาคูซัตสึ กุมมะ  โทจิงิ เอสซี  โทกูชิมะ วอร์ติส  วี-วาเรน นางาซากิ  เวกัลตะ เซ็นได  เวนท์ฟอเรท โคฟุ  โยโกฮามะ เอ็ฟซี  |  |
| เจลีก 3 (2024) |  เอซี นางาโนะ ปาร์เซียโร  อาซุล กลาโร นูมาซุ  ฟูกูชิมะ ยูไนเต็ด  ไกนาเร ทตโตริ  เอ็ฟซี กิฟุ  กีราวันซ์ คิตะกีวชู  เอ็ฟซี อิมาบาริ  อิวาเตะ กรูยา โมริโอกะ  คามาตามาเระ ซานูกิ  คาตาเลร์ โทยามะ  มัตสึโมโตะ ยามางะ  นาระ คลับ  โอมิยะ อาร์ดิจา  เอ็ฟซี โอซากะ  เอ็ฟซี รีวกีว  เอสซี ซางามิฮาระ  เทเกวาจาโร มิยาซากิ  วันราเร ฮาจิโนเฮะ  วายเอสซีซี โยโกฮามะ  ซไวเกิน คานาซาวะ  |  |
สนามกีฬามิตสึซาวะ
หม่อมราชวงศ์อุษณิษา สุขสวัสดิ์

| หม่อมราชวงศ์ อุษณิษา สุขสวัสดิ์ |
| --- | --- |
เกิด: 6 พฤษภาคม พ.ศ. 2498 (69 ปี) ประเทศไทย
คู่สมรส: คอลิน เฮห์ติงห์ (หย่า)
บิดา: หม่อมเจ้าประสบสุข สุขสวัสดิ์
มารดา: หม่อมเจ้ากฤษณาพักตรพิมล สุขสวัสดิ์
อาชีพ: นักหนังสือพิมพ์ อาจารย์
หม่อมราชวงศ์อุษณิษา ศุขสวัสดิ หรือ หญิงณิ ที่ปรึกษาประธานคณะกรรมการมูลนิธิแม่ฟ้าหลวง ในพระบรมราชูปถัมภ์ และบรรณาธิการหนังสือ บ.ก.สารคดีพิเศษ (Feature Editor) หนังสือพิมพ์บางกอกโพสต์  เป็นอาจารย์สอนหนังสือ ที่จุฬาลงกรณ์มหาวิทยาลัย